ข้อบัญญัติองค์การบริหารส่วนตำบลเหล่าน้อยเรื่องการควบคุมกิจการที่เป็นอันตรายต่อสุขภาพพ.ศ.๒๕๖๐[๑] โดยที่เป็นการสมควรให้มีข้อบัญญัติองค์การบริหารส่วนตำบลเหล่าน้อยว่าด้วยการกิจการที่เป็นอันตรายต่อสุขภาพอาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๓๒ มาตรา ๓๓ มาตรา ๕๔ มาตรา ๕๕ มาตรา ๕๘มาตรา ๖๓ และมาตรา ๖๕ พระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลเหล่าน้อยโดยความเห็นชอบจากสภาองค์การบริหารส่วนตำบลเหล่าน้อยและนายอำเภอเสลภูมิ จึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลเหล่าน้อย เรื่อง การควบคุมกิจการที่เป็นอันตรายต่อสุขภาพพ.ศ. ๒๕๖๐ข้อ ๒ ข้อบัญญัตินี้ให้ใช้บังคับได้เมื่อพ้นกำหนดเจ็ดวันนับแต่วันประกาศโดยเปิดเผยณ องค์การบริหารส่วนตำบลเหล่าน้อยเป็นต้นไปข้อ ๓ ให้ยกเลิกข้อบัญญัติองค์การบริหารส่วนตำบลเหล่าน้อยเรื่อง การควบคุมกิจการที่เป็นอันตรายต่อสุขภาพ พ.ศ. ๒๕๕๑บรรดาข้อบัญญัติ ข้อบังคับ กฎ ระเบียบและคำสั่งอื่นใดขององค์การบริหารส่วนตำบลเหล่าน้อยซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้กิจการที่เป็นอันตรายต่อสุขภาพ หมายความว่ากิจการที่เป็นอันตรายต่อสุขภาพตามกฎหมายว่าด้วยการสาธารณสุขภายในเขตองค์การบริหารส่วนตำบลเหล่าน้อยที่อยู่ภายใต้บังคับ ตามข้อบัญญัตินี้เจ้าพนักงานท้องถิ่น หมายความว่านายกองค์การบริหารส่วนตำบลเหล่าน้อยเจ้าพนักงานสาธารณสุข หมายความว่าเจ้าพนักงานซึ่งได้รับแต่งตั้งให้ปฏิบัติการตามพระราชบัญญัติการสาธารณสุข พ.ศ.๒๕๓๕การค้า หมายความว่า การประกอบธุรกิจ การพาณิชย์การอุตสาหกรรม การเกษตร การผลิต หรือการให้บริการใด ๆ เพื่อหาประโยชน์อันมีมูลค่าข้อ ๕ ให้นายกองค์การบริหารส่วนตำบลเหล่าน้อยรักษาการให้เป็นไปตามข้อบัญญัตินี้และให้มีอำนาจออกกฎ ระเบียบ ข้อบังคับ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้หมวด๑บททั่วไป ข้อ ๖ ห้ามมิให้บุคคลใดประกอบกิจการที่เป็นอันตรายต่อสุขภาพตามประเภทที่กำหนดไว้ในข้อ๘ ในลักษณะที่เป็นการค้า เว้นแต่จะได้รับใบอนุญาตจากเจ้าพนักงานท้องถิ่นข้อ ๗ ผู้ประกอบกิจการที่เป็นอันตรายต่อสุขภาพตามประเภทที่กำหนดไว้ในข้อ๘ ในลักษณะที่ไม่เป็นการค้า ไม่ต้องดำเนินการขออนุญาตตามข้อ ๖แต่จะต้องปฏิบัติและจัดสถานที่สำหรับประกอบกิจการนั้นตามหลักเกณฑ์อันเกี่ยวด้วยสุขลักษณะและมาตรการป้องกันอันตรายต่อสุขภาพตามข้อบัญญัตินี้หมวด๒กิจการที่เป็นอันตรายต่อสุขภาพ ส่วนที่ ๑ประเภทกิจการที่ต้องควบคุมข้อ ๘ ให้กิจการที่เป็นอันตรายต่อสุขภาพประเภทต่างๆ ดังต่อไปนี้เป็นกิจการซึ่งกำหนดให้ต้องมีการควบคุมภายในเขตองค์การบริหารส่วนตำบลเหล่าน้อย๑. กิจการที่เกี่ยวกับสัตว์เลี้ยง(๑) การเพาะพันธุ์ เลี้ยง และการอนุบาลสัตว์ทุกชนิด(๒) การประกอบกิจการเลี้ยง รวบรวมสัตว์หรือธุรกิจอื่นใดอันมีลักษณะทำนองเดียวกันเพื่อให้ประชาชนเข้าชมหรือเพื่อประโยชน์ของกิจการนั้นทั้งนี้ไม่ว่าจะมีการเรียกเก็บค่าดูหรือค่าบริการในทางตรงหรือทางอ้อมหรือไม่ก็ตาม๒. กิจการที่เกี่ยวกับสัตว์และผลิตภัณฑ์(๑) การฆ่า หรือชำแหละสัตว์ยกเว้นในสถานที่จำหน่ายอาหาร การเร่ขาย การขายในตลาด(๒) การหมัก ฟอก ตาก หรือสะสมหนังสัตว์ ขนสัตว์(๓) การสะสมเขา กระดูกหรือชิ้นส่วนสัตว์ที่ยังมิได้แปรรูป(๔) การเคี่ยวหนัง เอ็น หรือไขสัตว์(๕) การผลิตสิ่งของเครื่องใช้หรือผลิตภัณฑ์อื่น ๆจากเปลือก กระดอง กระดูก เขา หนัง ขนสัตว์หรือส่วนอื่น ๆ ของสัตว์ด้วยการต้ม นึ่งตาก เผาหรือกรรมวิธีใด ๆ ซึ่งมิใช่เพื่อเป็นอาหาร(๖) การผลิต โม่ ป่น บด ผสม บรรจุ สะสมหรือกระทำอื่นใดต่อสัตว์หรือพืชหรือส่วนหนึ่งส่วนใดของสัตว์หรือพืชเพื่อเป็นอาหารสัตว์หรือส่วนประกอบของอาหารสัตว์(๗) การผลิต แปรรูป สะสม หรือล้างครั่ง๓. กิจการที่เกี่ยวกับอาหาร เครื่องดื่ม น้ำดื่มยกเว้นในสถานที่จำหน่ายอาหาร การเร่ขาย การขายในตลาดและการผลิตเพื่อบริโภคในครัวเรือน(๑) การผลิต สะสม หรือแบ่งบรรจุ น้ำพริกแกงน้ำพริกปรุงสำเร็จ เต้าเจี้ยว ซีอิ๊ว น้ำจิ้ม หรือซอสปรุงรสชนิดต่าง ๆ(๒) การผลิต สะสม หรือแบ่งบรรจุ อาหารหมัก ดองจากสัตว์ ได้แก่ ปลาร้า ปลาเจ่า กุ้งเจ่า ปลาส้ม ปลาจ่อม แหนม หม่ำ ไส้กรอก กะปิน้ำปลา หอยดอง น้ำเคย น้ำบูดู ไตปลา หรือผลิตภัณฑ์อื่น ๆ ที่คล้ายคลึงกัน(๓) การผลิต สะสม หรือแบ่งบรรจุ อาหารหมัก ดอง แช่อิ่มจากผัก ผลไม้หรือพืชอย่างอื่น(๔) การผลิต สะสม หรือแบ่งบรรจุ อาหารจากพืชหรือสัตวโดยการตาก บด นึ่ง ต้ม ตุ๋น เคี่ยว กวน ฉาบ ทอด อบ รมควัน ปิ้ง ย่าง เผาหรือวิธีอื่นใด(๕) การผลิต สะสม หรือแบ่งบรรจุลูกชิ้น(๖) การผลิต สะสม หรือแบ่งบรรจุ เส้นหมี่ ขนมจีนก๋วยเตี๋ยว เต้าฮวย เต้าหู้ วุ้นเส้น เกี้ยมอี๋ เนื้อสัตว์เทียม หรือผลิตภัณฑ์อื่นๆ ที่คล้ายคลึงกัน(๗) การผลิตบะหมี่ มักกะโรนี สปาเกตตี พาสต้าหรือผลิตภัณฑ์อื่น ๆ ที่คล้ายคลึงกัน(๘) การผลิต ขนมปังสด ขนมปังแห้ง จันอับ ขนมเปี๊ยะขนมอบอื่น ๆ(๙) การผลิต สะสม หรือแบ่งบรรจุ น้ำนมหรือผลิตภัณฑ์จากน้ำนมสัตว์(๑๐) การผลิต สะสม หรือแบ่งบรรจุ เนย เนยเทียม เนยผสมผลิตภัณฑ์เนย ผลิตภัณฑ์เนยเทียม และผลิตภัณฑ์เนยผสม(๑๑) การผลิตไอศกรีม(๑๒) การคั่ว สะสม หรือแบ่งบรรจุกาแฟ(๑๓) การผลิต สะสม หรือแบ่งบรรจุ ใบชาแห้ง ชาผงหรือเครื่องดื่มชนิดผงอื่น ๆ(๑๔) การผลิต สะสม หรือแบ่งบรรจุ เอทิลแอลกอฮอล์ สุราเบียร์ ไวน์ น้ำส้มสายชู ข้าวหมาก น้ำตาลเมา(๑๕) การผลิตน้ำกลั่น น้ำบริโภคน้ำดื่มจากเครื่องจำหน่ายอัตโนมัติ(๑๖) การผลิต สะสม แบ่งบรรจุ หรือขนส่งน้ำแข็ง(๑๗) การผลิต สะสม หรือแบ่งบรรจุ น้ำอัดลม น้ำหวานน้ำโซดา น้ำจากพืชผัก ผลไม้ เครื่องดื่มชนิดต่าง ๆ บรรจุกระป๋องขวดหรือภาชนะอื่นใด(๑๘) การผลิต สะสม หรือแบ่งบรรจุอาหารบรรจุกระป๋อง ขวด หรือภาชนะอื่นใด(๑๙) การผลิต สะสม หรือแบ่งบรรจุ ผงชูรส หรือสารปรุงแต่งอาหาร(๒๐) การผลิต สะสม หรือแบ่งบรรจุ น้ำตาล น้ำเชื่อม(๒๑) การผลิต สะสม หรือแบ่งบรรจุแบะแซ(๒๒) การแกะ ตัดแต่ง ล้างสัตว์น้ำที่ไม่ใช่เป็นส่วนหนึ่งของกิจการห้องเย็น(๒๓) การประกอบกิจการห้องเย็นแช่แข็งอาหาร(๒๔) การเก็บ การถนอมอาหารด้วยเครื่องจักร๔. กิจการที่เกี่ยวกับยา เวชภัณฑ์ อุปกรณ์การแพทย์ เครื่องสำอางผลิตภัณฑ์ทำความสะอาด(๑) การผลิต โม่ บด ผสม หรือบรรจุยา(๒) การผลิต บรรจุยาสีฟัน แชมพู ผ้าเย็น กระดาษเย็นเครื่องสำอาง รวมทั้งสบู่ที่ใช้กับร่างกาย(๓) การผลิต บรรจุสำลี ผลิตภัณฑ์จากสำลี(๔) การผลิตผ้าพันแผล ผ้าปิดแผล ผ้าอนามัยผ้าอ้อมสำเร็จรูป(๕) การผลิตผงซักฟอก สบู่ น้ำ ยาทำ ความสะอาดหรือผลิตภัณฑ์ทำความสะอาดต่าง ๆ๕. กิจการที่เกี่ยวกับการเกษตร(๑) การผลิต สะสม หรือแบ่งบรรจุน้ำมันจากพืช(๒) การล้าง อบ รม หรือสะสมยางดิบ(๓) การผลิตหรือแบ่งบรรจุแป้งมันสำปะหลัง แป้งสาคู แป้งจากพืชหรือแป้งอื่น ๆ ในทำนองเดียวกัน(๔) การสีข้าว นวดข้าวด้วยเครื่องจักรหรือแบ่งบรรจุข้าวด้วยวิธีใด ๆ ก็ตาม(๕) การผลิตยาสูบ(๖) การขัด กะเทาะ หรือบดเมล็ดพืช(๗) การผลิต สะสมหรือแบ่งบรรจุปุ๋ยหรือวัสดุที่นำไปผลิตปุ๋ย(๘) การผลิตเส้นใยจากพืช(๙) การตาก สะสม ขนถ่ายผลิตผลของมันสำปะหลงัข้าวเปลือก อ้อย ข้าวโพด๖. กิจการที่เกี่ยวกับโลหะหรือแร่(๑) การผลิตภาชนะ เครื่องประดับ เครื่องมือ อุปกรณ์หรือเครื่องใช้ต่าง ๆ ด้วยโลหะหรือแร่(๒) การถลุงแร่ การหลอม หรือหล่อโลหะทุกชนิดยกเว้นกิจการที่ได้รับใบอนุญาตใน ๖ (๑)(๓) การกลึง เจาะ เชื่อม ตี ตัด ประสาน รีดหรืออัดโลหะด้วยเครื่องจักรหรือก๊าซ หรือไฟฟ้า ยกเว้นกิจการที่ได้รับใบอนุญาตใน ๖(๑)(๔) การเคลือบ ชุบโลหะด้วยตะกั่ว สังกะสี ดีบุกโครเมียม นิกเกิล หรือโลหะอื่นใดยกเว้นกิจการที่ได้รับใบอนุญาตใน ๖ (๑)(๕) การขัด ล้างโลหะด้วยเครื่องจักร หรือสารเคมียกเว้นกิจการที่ได้รับใบอนุญาตใน ๖ (๑)(๖) การทำเหมืองแร่ สะสม แยก คัดเลือก หรือล้างแร่๗. กิจการเกี่ยวกับยานยนต์ เครื่องจักรหรือเครื่องกล(๑) การต่อ ประกอบ เคาะ ปะผุ พ่นสีหรือพ่นสารกันสนิมยานยนต์(๒) การผลิตยานยนต์ เครื่องจักร หรือเครื่องกล(๓) การซ่อม การปรับแต่งเครื่องยนต์ เครื่องจักรเครื่องกล ระบบไฟฟ้า ระบบปรับอากาศ หรืออุปกรณ์ที่เป็นส่วนประกอบของยานยนต์เครื่องจักร หรือเครื่องกล(๔) การประกอบธุรกิจเกี่ยวกับยานยนต์เครื่องจักรหรือเครื่องกล ซึ่งมีไว้บริการหรือจำหน่ายและในการประกอบธุรกิจนั้นมีการซ่อมหรือปรับปรุงยานยนต์เครื่องจักรหรือเครื่องจักรกล ดังกล่าวด้วย(๕) การล้าง ขัดสี เคลือบสี หรืออัดฉีดยานยนต์(๖) การผลิต สะสม จำหน่าย ซ่อม หรืออัดแบตเตอรี่(๗) การจำหน่าย ซ่อม ปะ เชื่อมยางยานยนต์หรือตั้งศูนย์ถ่วงล้อ(๘) การผลิต ซ่อม ประกอบ หรืออัดผ้าเบรก ผ้าคลัตช์(๙) การสะสม การซ่อมเครื่องกลเครื่องจักรเก่าหรืออุปกรณ์ที่เป็นส่วนประกอบของยานยนต์ เครื่องจักรหรือเครื่องกลเก่า๘. กิจการที่เกี่ยวกับไม้หรือกระดาษ(๑) การผลิตไม้ขีดไฟ(๒) การเลื่อย ซอย ขัด ไส เจาะ ขุดร่อง ทำคิ้วหรือตัดไม้ด้วยเครื่องจักร(๓) การผลิต พ่น ทาสารเคลือบเงา หรือสีแต่งสำเร็จสิ่งของเครื่องใช้ หรือผลิตภัณฑ์จากไม้ หวาย ชานอ้อย(๔) การอบไม้(๕) การผลิต สะสม แบ่งบรรจุธูป(๖) การผลิตสิ่งของ เครื่องใช้ เครื่องเขียนหรือผลิตภัณฑ์อื่นใดด้วยกระดาษ(๗) การผลิตกระดาษชนิดต่าง ๆ(๘) การเผาถ่าน หรือสะสมถ่าน๙. กิจการที่เกี่ยวกับการบริการ(๑) การประกอบกิจการสปาเพื่อสุขภาพเว้นแต่เป็นการให้บริการในสถานพยาบาลตามกฎหมายว่าด้วยสถานพยาบาล(๒) การประกอบกิจการอาบ อบ นวด(๓) การประกอบกิจการนวดเพื่อสุขภาพ เว้นแต่เป็นการให้บริการที่ได้รับใบอนุญาตใน๙ (๑) หรือในสถานพยาบาลตามกฎหมายว่าด้วยสถานพยาบาล(๔) การประกอบกิจการสถานที่อาบน้ำ อบไอน้ำ อบสมุนไพรเว้นแต่เป็นการให้บริการที่ได้รับใบอนุญาตใน ๙ (๑)หรือในสถานพยาบาลตามกฎหมายว่าด้วยสถานพยาบาล(๕) การประกอบกิจการโรงแรม สถานที่พักที่มิใช่โรงแรมที่จัดไว้เพื่อให้บริการพักชั่วคราวสำหรับคนเดินทางหรือบุคคลอื่นใดโดยมีค่าตอบแทนหรือกิจการอื่นในทำนองเดียวกัน(๖) การประกอบกิจการหอพัก อาคารชุดให้เช่า ห้องเช่าหรือห้องแบ่งเช่าหรือกิจการอื่นในทำนองเดียวกัน(๗) การประกอบกิจการโรงมหรสพ(๘) การจัดให้มีมหรสพ การแสดงดนตรี เต้นรำ รำวงรองเง็ง ดิสโกเทก คาราโอเกะ หรือตู้เพลง หรือการแสดงอื่น ๆ ในทำนองเดียวกัน(๙) การประกอบกิจการสระว่ายน้ำ หรือกิจการอื่น ๆในทำนองเดียวกันเว้นแต่เป็นการให้บริการที่ได้รับใบอนุญาตใน ๙ (๑)(๑๐) การประกอบกิจการการเล่นสเกต หรือโรลเลอร์เบลดหรือการเล่นอื่น ๆ ในทำนองเดียวกัน(๑๑) การประกอบกิจการเสริมสวย หรือแต่งผมเว้นแต่กิจการที่อยู่ในบังคับตามกฎหมายว่าด้วยการประกอบวิชาชีพเวชกรรม(๑๒) การประกอบกิจการสถานที่ออกกำลังกาย(๑๓) การประกอบกิจการให้บริการควบคุมน้ำหนัก(๑๔) การประกอบกิจการสวนสนุก โบว์ลิ่ง หรือตู้เกม(๑๕) การประกอบกิจการให้บริการคอมพิวเตอร์(๑๖) การประกอบกิจการสนามกอล์ฟ หรือสนามฝึกซ้อมกอล์ฟ(๑๗) การประกอบกิจการห้องปฏิบัติการทางการแพทย์การสาธารณสุข วิทยาศาสตร์หรือสิ่งแวดล้อม(๑๘) การประกอบกิจการสักผิวหนัง หรือเจาะส่วนหนึ่งส่วนใดของร่างกาย(๑๙)การประกอบกิจการให้บริการเลี้ยงและดูแลเด็กที่บ้านของผู้รับบริการ(๒๐)การประกอบกิจการให้บริการดูแลผู้สูงอายุที่บ้านของผู้รับบริการ(๒๑) การประกอบกิจการให้บริการสปา อาบน้ำ ตัดขนรับเลี้ยงหรือรับฝากสัตว์ชั่วคราว๑๐. กิจการที่เกี่ยวกับสิ่งทอ(๑) การปั่นด้าย กรอด้าย ทอผ้าด้วยเครื่องจักรหรือทอผ้าด้วยกี่กระตุก(๒) การสะสมปอ ป่าน ฝ้าย นุ่น หรือใยสังเคราะห์(๓) การปั่นฝ้าย นุ่น ใยสังเคราะห์ด้วยเครื่องจักร(๔) การทอเสื่อ กระสอบ พรม หรือสิ่งทออื่น ๆด้วยเครื่องจักร(๕) การเย็บ ปักผ้า หรือสิ่งทออื่น ๆ ด้วยเครื่องจักร(๖) การพิมพ์ผ้า และสิ่งทออื่น ๆ(๗) การซัก อบ รีด หรืออัดกลีบผ้าด้วยเครื่องจักร(๘) การย้อม ฟอก กัดสีผ้าหรือสิ่งทออื่น ๆ๑๑. กิจการที่เกี่ยวกับหิน ดิน ทราย ซีเมนต์ หรือวัตถุที่คล้ายคลึง(๑) การผลิตภาชนะดินเผาหรือผลิตภัณฑ์ดินเผา(๒) การระเบิด โม่ บด หรือย่อยหินด้วยเครื่องจักร(๓) การผลิตสิ่งของ เครื่องใช้หรือผลิตภัณฑ์อื่น ๆด้วยซีเมนต์ หรือวัตถุที่คล้ายคลึง(๔) การสะสม ผสมซีเมนต์ หิน ดิน ทราย วัสดุก่อสร้างรวมทั้งการขุด ตัก ดูด โม่ บด หรือย่อยด้วยเครื่องจักร ยกเว้นกิจการที่ได้รับใบอนุญาตใน๑๑ (๒)(๕) การเจียระไนเพชร พลอย หิน หรือกระจกหรือวัตถุที่คล้ายคลึง(๖) การเลื่อย ตัด หรือประดิษฐ์หินเป็นสิ่งของเครื่องใช้ หรือผลิตภัณฑ์ต่าง ๆ(๗) การผลิตชอล์ก ปูนปลาสเตอร์ ปูนขาว ดินสอพองหรือเผาหินปูน(๘) การผลิตผลิตภัณฑ์ต่าง ๆ ที่มีแร่ใยหินเป็นส่วนประกอบหรือส่วนผสม(๙) การผลิต ตัด บดกระจกหรือผลิตภัณฑ์แก้ว(๑๐) การผลิตกระดาษทราย หรือผ้าทราย(๑๑) การผลิตใยแก้ว หรือผลิตภัณฑ์จากใยแก้ว(๑๒) การล้าง การขัดด้วยการพ่นทรายลงบนพื้นผิวกระจกแก้ว หิน หรือวัตถุอื่นใดยกเว้นกิจการที่ได้รับใบอนุญาตใน ๖ (๕)๑๒. กิจการที่เกี่ยวกับปิโตรเลียม ปิโตรเคมี ถ่านหิน ถ่านโค้กและสารเคมีต่าง ๆ(๑) การผลิต สะสม บรรจุ หรือขนส่งกรด ด่างสารออกซิไดซ์ หรือสารตัวทำละลาย(๒) การผลิต สะสม บรรจุ หรือขนส่งก๊าซ(๓) การผลิต สะสม กลั่นหรือขนส่งปิโตรเลียมหรือผลิตภัณฑ์ปิโตรเลียม(๔) การผลิต สะสม หรือขนส่งถ่านหิน หรือถ่านโค้ก(๕) การพ่นสี ยกเว้นกิจการที่ได้รับใบอนุญาตใน ๗ (๑)(๖)การผลิตสิ่งของเครื่องใช้หรือผลิตภัณฑ์ด้วยยางเทียม พลาสติก เซลลูลอยด์ เบเกอร์ไลท์หรือวัตถุที่คล้ายคลึง(๗) การโม่ สะสม หรือบดชัน(๘) การผลิตสีหรือน้ำมันผสมสี(๙) การผลิต ล้างฟิล์มรูปถ่ายหรือฟิล์มภาพยนตร์(๑๐) การเคลือบ ชุบวัตถุด้วยพลาสติก เซลลูลอยด์เบเกอร์ไลท์ หรือวัตถุที่คล้ายคลึง(๑๑) การผลิตพลาสติก เซลลูลอยด์ เบเกอร์ไลท์หรือวัตถุที่คล้ายคลึง(๑๒) การผลิต หรือบรรจุสารเคมีดับเพลิง(๑๓) การผลิตน้ำแข็งแห้ง(๑๔) การผลิต สะสม ขนส่งดอกไม้เพลิงหรือสารเคมีอันเป็นส่วนประกอบในการผลิตดอกไม้เพลิง(๑๕) การผลิตเชลแล็ก หรือสารเคลือบเงา(๑๖) การผลิต สะสม บรรจุขนส่งสารกำจัดศัตรูพืชหรือพาหะนำโรค(๑๗) การผลิต สะสม หรือบรรจุกาว๑๓. กิจการอื่น ๆ(๑) การพิมพ์หนังสือหรือสิ่งพิมพ์อื่นที่มีลักษณะเดียวกันด้วยเครื่องจักร(๒) การผลิต ซ่อมเครื่องอิเล็กทรอนิกส์ เครื่องไฟฟ้าอุปกรณ์อิเล็กทรอนิกส์หรืออุปกรณ์ไฟฟ้า(๓) การผลิตเทียน หรือเทียนไข หรือวัตถุที่คล้ายคลึง(๔) การพิมพ์แบบ พิมพ์เขียว หรือถ่ายเอกสาร(๕) การสะสมวัตถุหรือสิ่งของที่ชำรุด ใช้แล้วหรือเหลือใช้(๖) การประกอบกิจการโกดังสินค้า(๗) การล้างขวดภาชนะหรือบรรจุภัณฑ์ที่ใช้แล้วเพื่อนำไปใช้ใหม่หรือแปรสภาพเป็นผลิตภัณฑ์ใหม่(๘) การพิมพ์ เขียน พ่นสีหรือวิธีอื่นใดลงบนวัตถุที่มิใช่สิ่งทอ(๙) การประกอบกิจการท่าเทียบเรือประมง สะพานปลาหรือแพปลา(๑๐) การบรรจุหีบห่อสินค้าโดยใช้เครื่องจักร(๑๑) การให้บริการควบคุมป้องกันและกำจัดแมลงหรือสัตว์พาหะนำโรค(๑๒) การผลิตสิ่งของ เครื่องใช้ หรือผลิตภัณฑ์จากยาง(๑๓) การผลิต สะสม หรือขนส่งไบโอดีเซลและเอทานอลส่วนที่๒สุขลักษณะของสถานที่ประกอบกิจการและมาตรการป้องกันอันตรายต่อสุขภาพข้อ ๙ ผู้ประกอบกิจการตามประเภทที่กำหนดไว้ในข้อ๘ทั้งในลักษณะที่เป็นการค้าและไม่เป็นการค้าจะต้องปฏิบัติและจัดสถานที่สำหรับประกอบกิจการนั้นตามหลักเกณฑ์อันเกี่ยวด้วยสุขลักษณะและมาตรการป้องกันอันตรายต่อสุขภาพดังต่อไปนี้(๑) สถานที่นั้นต้องตั้งในบริเวณที่เหมาะสมไม่มีน้ำท่วมขัง และมีบริเวณเพียงพอที่จะประกอบกิจการได้(๒)ทำทางระบายหรือบ่อพักน้ำซึ่งรับน้ำเสียด้วยวัตถุถาวร มีลักษณะเรียบ ไม่ซึม ไม่รั่ว น้ำไหลได้สะดวก และการระบายน้ำนั้นต้องไม่ให้เป็นที่เดือดร้อนแก่ผู้ใช้น้ำในทางน้ำสาธารณะหรือแก่ผู้อาศัยใกล้เคียง(๓)จัดให้มีอุปกรณ์หรือระบบป้องกันอัคคีภัยที่เหมาะสมและจัดให้มีการตรวจอุปกรณ์ดังกล่าวให้อยู่ในสภาพที่พร้อมใช้งานเป็นประจำทุกปี(๔)จัดให้มีการบำบัดหรือการปรับปรุงคุณภาพน้ำเสียหรือกากของเสีย(๕) จัดให้มีการป้องกันกลิ่น เสียง แสง รังสีความสะเทือน สิ่งมีพิษ ฝุ่นละออง เขม่า เถ้า ควันมูลหรือสิ่งใดซึ่งอาจเป็นเหตุรำคาญหรืออาจเป็นอันตรายต่อสุขภาพของผู้ปฏิบัติงานในสถานประกอบการหรือผู้อยู่อาศัยใกล้เคียงหรือมีผลกระทบต่อสิ่งแวดล้อม(๖) จัดให้มีแสงสว่างและการระบายอากาศที่เหมาะสมและเพียงพอ(๗) จัดให้มีน้ำสะอาดเพียงพอแก่กิจการนั้น(๘)จัดให้มีที่รองรับมูลฝอยและสิ่งเปรอะเปื้อนที่เพียงพอและถูกต้องด้วยสุขลักษณะและจัดสถานที่มิให้เป็นที่อาศัยของสัตว์นำโรค(๙) จัดให้มีส้วม ที่ล้างมือที่ถูกต้องด้วยสุขลักษณะจำนวนเพียงพอกับคนที่ทำการอยู่ในสถานที่นั้นและมีการดูแลรักษาสภาพให้ถูกสุขลักษณะอยู่เสมอ(๑๐) ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุข คำสั่งของเจ้าพนักงานท้องถิ่น รวมทั้งระเบียบข้อบังคับและคำสั่งขององค์การบริหารส่วนตำบลเหล่าน้อยข้อ ๑๐ ผู้รับใบอนุญาตประกอบกิจการตามข้อ ๘ต้องปฏิบัติเกี่ยวกับการดูแลสภาพหรือสุขลักษณะของสถานที่ที่ใช้ดำเนินกิจการและมาตรการป้องกันอันตรายต่อสุขภาพดังต่อไปนี้(๑)ปฏิบัติและจัดสถานที่สำหรับประกอบกิจการนั้นให้ถูกต้องด้วยสุขลักษณะเช่นเดียวกับข้อ๙(๒) ประกอบกิจการภายในเขตสถานที่ที่ได้รับอนุญาต(๓)รักษาเครื่องมือเครื่องใช้ในการประกอบกิจการทุกอย่างให้สะอาดอยู่เสมอ ถ้าวัตถุดิบหรือผลิตภัณฑ์แห่งกิจการนั้นจะใช้เป็นอาหารต้องป้องกันวัตถุดิบหรือผลิตภัณฑ์นั้นให้พ้นจากการปนเปื้อนฝุ่นละออง แมลงวัน สัตว์อื่น ๆ หรือสิ่งอื่นใดที่เป็นอันตรายต่อสุขภาพ(๔) จัดให้มีการป้องกันและกำจัดแมลงวัน ยุงหรือสัตว์นำโรคอื่น ๆ ให้ถูกหลักสุขาภิบาล(๕)ปฏิบัติการทุกอย่างเพื่อการรักษาความสะอาดและป้องกันอันตรายต่อสุขภาพรวมทั้งการป้องกันมิให้เกิดเหตุรำคาญหรือโรคติดต่อ(๖) จัดให้มีมาตรการเพื่อความปลอดภัยในการทำงานและไม่เป็นอันตรายต่อสุขภาพของผู้ปฏิบัติงาน(๗) ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุข คำสั่งของเจ้าพนักงานท้องถิ่น รวมทั้งระเบียบข้อบังคับและคำสั่งขององค์การบริหารส่วนตำบลเหล่าน้อยหมวด๓ใบอนุญาต ข้อ ๑๑ ผู้ใดประสงค์จะประกอบกิจการตามข้อ๘ ในลักษณะที่เป็นการค้าให้ยื่นคำขอรับใบอนุญาตจากเจ้าพนักงานท้องถิ่นตามแบบพร้อมกับหลักฐานตามที่องค์การบริหารส่วนตำบลเหล่าน้อยกำหนดเมื่อได้รับอนุญาตจากเจ้าพนักงานท้องถิ่นแล้วจึงจะดำเนินกิจการดังกล่าวได้ข้อ ๑๒ เจ้าพนักงานท้องถิ่นจะดำเนินการออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขอรับใบอนุญาตประกอบกิจการทราบภายในสามสิบวันนับแต่วันที่ได้รับคำขอและหลักฐานถูกต้องครบถ้วนตามข้อ๑๑ แล้วในกรณีที่มีเหตุอันจำเป็นเจ้าพนักงานท้องถิ่นไม่อาจดำเนินการได้ภายในกำหนดเวลาตามวรรคหนึ่งสามารถขยายเวลาออกไปได้อีกสองครั้ง ครั้งละไม่เกินสิบห้าวันโดยจะมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคหนึ่งหรือตามที่ได้ขยายเวลาไว้แล้วนั้นผู้ได้รับอนุญาตต้องมารับใบอนุญาตภายในกำหนดสิบห้าวันทำการนับแต่วันที่ได้รับหนังสือแจ้งการอนุญาตจากเจ้าพนักงานท้องถิ่น หากไม่มารับใบอนุญาตภายในระยะเวลาที่กำหนดถือว่าสละสิทธิ์ข้อ ๑๓ ผู้ได้รับใบอนุญาตประกอบการค้าประเภทใดที่ประสงค์จะขอต่ออายุใบอนุญาตประกอบกิจการค้าเช่นนั้นต่อไปจะต้องยื่นคำขอต่อใบอนุญาตต่อเจ้าพนักงานท้องถิ่นตามแบบที่องค์การบริหารส่วนตำบลเหล่าน้อยกำหนดภายในกำหนดสามสิบวันก่อนใบอนุญาตสิ้นอายุข้อ ๑๔ ใบอนุญาตให้มีอายุหนึ่งปีนับแต่วันที่ออกใบอนุญาตข้อ ๑๕ ผู้ที่ได้รับใบอนุญาตประกอบกิจการค้าจะต้องแสดงใบอนุญาตไว้โดยเปิดเผยและเห็นได้ง่ายณ สถานที่ประกอบกิจการตลอดเวลาที่ประกอบกิจการข้อ ๑๖ ใบอนุญาตฉบับหนึ่งให้ใช้ได้สำหรับกิจการเดียวและสถานที่แห่งเดียวถ้าประกอบกิจการค้าหลายประเภทที่มีความต่อเนื่องกันดำเนินการเพื่อผลิตภัณฑ์เดียวกันหรือประเภทเดียวกัน โดยมีเจ้าของคนเดียวกันและมีสถานประกอบการอยู่ในบริเวณเดียวกันให้ออกใบอนุญาตสำหรับกิจการหลักเป็นใบเดียวรวมถ้าการประกอบกิจการนั้น ๆ ไม่เกี่ยวเนื่องกันหรือมีกระบวนการผลิตที่แยกส่วนกันชัดเจน เพื่อผลิตผลิตภัณฑ์ต่างชนิดกันให้ออกใบอนุญาตตามกิจการที่แยกกันดังกล่าวไม่ว่าจะเป็นเจ้าของคนเดียวกันหรือไม่ก็ตามข้อ ๑๗ การเปลี่ยนแปลงขยาย หรือลดการประกอบกิจการ สถานที่ หรือเครื่องจักร ผู้รับใบอนุญาตจะต้องยื่นคำขอตามแบบที่องค์การบริหารส่วนตำบลเหล่าน้อยกำหนดและเมื่อได้รับอนุญาตจากเจ้าพนักงานท้องถิ่นแล้วจึงจะดำเนินการได้ข้อ ๑๘ เมื่อผู้รับใบอนุญาตไม่ประสงค์จะประกอบการอีกต่อไปให้ยื่นคำขอบอกเลิกการดำเนินกิจการต่อเจ้าพนักงานท้องถิ่นตามแบบที่องค์การบริหารส่วนตำบลเหล่าน้อยกำหนดก่อนถึงกำหนดเสียค่าธรรมเนียมครั้งต่อไปข้อ ๑๙ กรณีที่ใบอนุญาตสูญหาย ถูกทำลาย หรือชำรุดในสาระสำคัญให้ผู้ได้รับใบอนุญาตยื่นคำขอรับใบแทนใบอนุญาตต่อเจ้าพนักงานท้องถิ่นภายในสิบห้าวันนับแต่วันที่ได้ทราบถึงการสูญหายถูกทำลายหรือชำรุดในสาระสำคัญการขอรับใบแทนใบอนุญาตให้ดำเนินการตามหลักเกณฑ์ และวิธีการตามข้อ ๑๒โดยอนุโลมข้อ ๒๐ การออกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์ วิธีการ เงื่อนไขดังนี้(๑)การออกใบแทนใบอนุญาตให้ใช้ตามแบบที่องค์การบริหารส่วนตำบลเหล่าน้อยกำหนดโดยประทับตราสีแดง คำว่า ใบแทน กำกับไว้ด้วยและให้มีวัน เดือน ปีที่ออกใบแทนพร้อมทั้งลงลายมือชื่อเจ้าพนักงานท้องถิ่นหรือผู้ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน(๒)ให้ใช้ใบแทนใบอนุญาตได้เท่ากับเวลาที่เหลือของใบอนุญาตเดิม(๓) บันทึกด้านหลังต้นขั้วใบอนุญาตเดิมระบุสาเหตุการสูญหาย ถูกทำลายหรือชำรุดในสาระสำคัญของใบอนุญาตเดิม แล้วแต่กรณีและลงเล่มที่ เลขที่ ปีของใบแทนใบอนุญาตข้อ ๒๑ ผู้ที่ได้รับใบอนุญาตประกอบกิจการค้ารายใดไม่ปฏิบัติหรือปฏิบัติไม่ถูกต้องตามข้อบัญญัตินี้หรือตามบทบัญญัติแห่งพระราชบัญญัติการสาธารณสุข หรือกฎกระทรวง หรือประกาศกระทรวงที่ออกตามความพระราชบัญญัติการสาธารณสุขพ.ศ. ๒๕๓๕ เจ้าพนักงานท้องถิ่นมีอำนาจสั่งให้ผู้ประกอบกิจการนั้นแก้ไขหรือปรับปรุงให้ถูกต้องได้และถ้าผู้ประกอบกิจการไม่แก้ไขหรือปรับปรุงภายในระยะเวลาที่กำหนดให้เจ้าพนักงานท้องถิ่นมีอำนาจสั่งพักใช้ใบอนุญาตภายในกำหนดเวลาที่เห็นสมควรแต่ต้องไม่เกินสิบห้าวันในกรณีที่ผู้ได้รับใบอนุญาตประกอบกิจการค้ารายใดถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีกหรือต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข พ.ศ.๒๕๓๕ หรือข้อบัญญัตินี้หรือการไม่ปฏิบัติหรือปฏิบัติไม่ถูกต้องตามวรรคหนึ่งก่อให้เกิดอันตรายอย่างร้ายแรงต่อสุขภาพของประชาชนให้เจ้าพนักงานท้องถิ่นมีอำนาจสั่งเพิกถอนใบอนุญาตได้ข้อ ๒๒ ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการค้าที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันถูกเพิกถอนใบอนุญาตหมวด๔ค่าธรรมเนียมและค่าปรับ ข้อ ๒๓ ผู้ที่ได้รับใบอนุญาตตามข้อ ๑๒และผู้ขอต่อใบอนุญาตตามข้อ ๑๓จะต้องชำระค่าธรรมเนียมการออกใบอนุญาตตามอัตราที่กำหนดไว้ท้ายข้อบัญญัตินี้ในวันที่มารับใบอนุญาตหรือวันที่มายื่นคำขอต่ออายุใบอนุญาต แล้วแต่กรณีผู้ที่ได้รับใบอนุญาตที่มาขอต่ออายุใบอนุญาตรายใดไม่ชำระค่าธรรมเนียมตามกำหนดเวลาในวรรคหนึ่งจะต้องชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่จะได้บอกเลิกการดำเนินกิจการก่อนถึงกำหนดการเสียค่าธรรมเนียมตามข้อบัญญัตินี้ในกรณีที่ผู้มีหน้าที่ต้องเสียค่าธรรมเนียมตามวรรคหนึ่งค้างชำระค่าธรรมเนียมติดต่อกันเกินกว่าสองครั้งให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียมและค่าปรับจนครบจำนวนหมวด๕บทกำหนดโทษ ข้อ ๒๔ ผู้ใดประกอบกิจการที่เป็นอันตรายต่อสุขภาพโดยไม่ได้รับอนุญาตตามข้อบัญญัตินี้หรือดำเนินการนั้นในระหว่างที่ใบอนุญาตหมดอายุหรือไม่ปฏิบัติตามคำสั่งหรือคำแนะนำของเจ้าพนักงานท้องถิ่นหรือเจ้าพนักงานสาธารณสุขหรือไม่ปฏิบัติตามหรือฝ่าฝืนข้อบัญญัตินี้ แล้วแต่กรณี ต้องระวางโทษตามกฎหมายว่าด้วยการสาธารณสุขบทเฉพาะกาล ข้อ ๒๕ ผู้ที่ได้รับใบอนุญาตประกอบกิจการที่เป็นอันตรายต่อสุขภาพอยู่แล้วในวันที่ข้อบัญญัตินี้มีผลใช้บังคับและกิจการนั้นมีลักษณะเช่นเดียวกับกิจการที่จะต้องได้รับใบอนุญาตตามข้อบัญญัตินี้ ให้ผู้นั้นประกอบกิจการนั้นต่อไปได้เสมือนเป็นผู้ที่ได้รับใบอนุญาตตามข้อบัญญัตินี้แล้วแต่เมื่อใบอนุญาตดังกล่าวสิ้นอายุและผู้นั้นยังคงประสงค์จะดำเนินการต่อไปผู้นั้นจะต้องมาดำเนินการขอรับใบอนุญาตก่อนการดำเนินการประกาศ ณ วันที่ ๓๐ มิถุนายน พ.ศ. ๒๕๖๐พรทิพย์ โพธิ์ชัยนายกองค์การบริหารส่วนตำบลเหล่าน้อย[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลเหล่าน้อยเรื่อง การควบคุมกิจการที่เป็นอันตรายต่อสุขภาพ พ.ศ. ๒๕๖๐(ดูข้อมูลจากภาพกฎหมาย)ปวันวิทย์/จัดทำ๙สิงหาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๒๖ ง/หน้า ๒๓๕/๔มิถุนายน ๒๕๖๑